Abdul Aziz al-Hakim

Abdul Aziz al-Hakim (سید عبد العزيز الحكيم‎; født 1953 i Najaf i Irak, død 26. august 2009 i Teheran i Iran) var en irakisk teolog og politiker, og ledet det politiske partiet Islams øverste råd i Irak, som er det største partiet i Iraks valgte forsamling. 

Han var medlem av det FN-oppnevnte Iraks regjerende råd, og var president i denne gruppa i desember 2003. Han var broren til sjia-lederen ayatollah Mohammed Baqir al-Hakim, og tok over for ham som leder for partiet, da Mohammed Baqir ble drept i et attentat i Najaf i august 2003.

 Biografi 
Abdul Aziz  al-Hakim ble født i 1953Abdul Aziz al-Hakim : a heavy heritage  – artikkel hos CERMAM Genève, besøkt 26. august 2009. som sønn av storayatollah Muhsin Al-Hakim. Han vokste opp i Najaf, og fikk sin teologiske utdanning der gjennom den religiøse skolen Hawza. Sju av brødrene hans er drept – seks ble drept på ordre fra det regjerende styret.

Han hadde en ledende rolle i Safar-intifadaen i 1977, og var fengslet i 1972, 1977 og 1979. I 1980 gikk han i eksil i Iran, hvor han ble en av grunnleggerne til forløperen for Islams øverste råd i Irak. Han var toppkandidat for listen Den forente irakiske alliansen under valget i januar 2005. 

I desember 2006 var han i USA, og møtte blant annet president George W. Bush og forsvarsminister Donald Rumsfeld.

Han døde som følge av lungekreft.Top Iraqi Shiite leader dies – artikkel hos CNN, publisert 26. august 2009.

 Referanser 

 Eksterne lenker 



Kategori:Irakiske politikere
Kategori:Irakiske teologer
Kategori:Personer fra Najaf
Kategori:Personer fra krigen i Irak